Regio Ircutensis
Regio Ircutensis (Russice Иркутская область, tr. Irkutskaja oblast' ), in Siberia orientali sita,  est subiectum Foederationis Russicae, anno 1937 creatum, et ab anno 2000 in eius Districtum Foederalem Sibericum inclusum. Cum territorio Crasnoiarensi in occidente, Iacutia in septentrio-oriente, territorio Transbaicalico in oriente, Buriatia in oriente meridieque et Tuva in meridie-occidente contermina, aream 774 846 chm2 et circa 2 410 milia incolarum (anno 2016) habet.

Urbes

Caput et urbs regionis maxima est Ircutia (cum agglomeratione, quae Ircutiam Schelechovio et Angaropoli urbibus coniungit), ceterae urbes sunt Bodaibo, Brattica, Udinium Inferius etc.

Res geographicae

Saiani montes regionis sunt altissimi; iugum Baicalense et planities montana Baicalensis Borealis a Buriatia regionem separant. Media regione planities elata Leno-Angarensis patet.

Baical lacus Siberiae maximus hic situs est et receptaculum aquae Bratticum lacus structilis immensus; alter lacus structilis receptaculum aquae Ust-Ilimense est. Flumina maxima Ieniseae accolae, Angara et Tungusca Inferior et Tungusca Transmontana in regione oriuntur; Biriussa et Ircutus et Ilimus et Occa Angarae accola sunt. Etiam Lena flumen Siberiae maximum hic oritur; accolae eius Witimus et Kirenga et Cuta et Tschaia et Patoma Maior sunt.

Notae

Nexus externi 

Situs officialis regionis Ircutensis

!